GiliGold/VAD_KnessetCorpus huggingface dataset:
דב חנין: אני אומר את הדברים, אולי חלקכם יודעים, הגיעה לוועדת השרים השבוע הצעת חוק שלנו, קבוצה של חברי כנסת ובין היתר גם חברת הכנסת עליזה לביא, הצעת החוק שלנו שעוסקת בסביבה חינוכית בריאה.
דב חנין: המטרה שלה היא בדיוק לקבוע את העיקרון של הסטנדרטים הקפדניים יותר וגם לקבוע מי אחראי ואיך אנחנו מתקדמים למימושם בפועל של הסטנדרטים האלה.
דב חנין: אני מבין שוועדת שרים לענייני חקיקה לא סיכמה את הדיון בחוק, אלא אנחנו נמשיך בדיאלוג עם משרדי הממשלה כדי לראות איך ניתן לקדם אותו.
דב חנין: יש כאן נציגים של משרדי החינוך והבריאות?
דב חנין: אני מדייק באמירה שלי לגבי מה שהיה בועדת ששרים?
דב חנין: אוקיי.
דב חנין: יחד עם זאת אני חייב להגיד לכם בצער, קראתי קצת חומרים שהוצגו בפני השרים עם עמדות שאני חושש שלא יקדמו אותנו למקום אליו אנחנו צריכים להגיע.
דב חנין: המוקד המרכזי של החוק זה לא בדיוק מי יהיה הגורם המנהלי שיטפל בעניינים.
דב חנין: הויכוח הגדול לא צריך להיות האם זה משרד הבריאות או משרד החינוך.
דב חנין: על זה אנחנו נוכל להסכים.
דב חנין: המוקד צריך להיות התפיסה הערכית, הבסיסית שהמדינה צריכה לאמץ.
דב חנין: זו נקודה ראשונה.
דב חנין: אני מכיר את הדברים ואני יודע שהויכוח איפה יהיה התיק יכול לתקוע כל חקיקה טובה.
דב חנין: אני אומר לכם מראש שזה הרבה פחות חשוב איפה זה יהיה, אם זה יהיה במשרד הבריאות או במשרד החינוך או באיזה מנגנון שישלב את השניים.
דב חנין: אני גם מבין שיש ספקות לגבי החוק הזה בהיבט התקציבי.
דב חנין: כי אם אנחנו רוצים באמת להעביר את מערכת החינוך שלנו מגן הילדים ועד בית הספר לסטנדרטים סביבתיים מתקדמים, זה עולה כסף.
דב חנין: אבל גם כאן אני אומר, שהגישה שלנו צריכה לקבוע את היעד לא מכוון שאנחנו חושבים שאנחנו יכולים להשיג את היעד הזה באבחת חרב.
דב חנין: לא נשיג אותו באבחת חרב.
דב חנין: כולכם מכירים את האמירה החשובה של החתול מעליזה בארץ הפלאות, כשעליזה שואלת את חתול הצצה מה הדרך מכאן, היא עונה לו את התשובה היחידה 'זה תלוי לאן את רוצה להגיע'.
דב חנין: אם לא נקבע לעצמנו את היעד שאליו אנחנו שואפים אנחנו נמשיך להתברבר בשטח.
דב חנין: אדוני היושב ראש, אני מאוד מודה לך על קיום הדיון הזה.
דב חנין: אני באמת מעריך את כל אלה שמגיעים ומשתתפים.
דב חנין: אני אבקש מכם לנסות לסייע לנו בתהליך ההידברות והשכנוע שהגיע הזמן לייצר סטנדרט נכון יותר למערכות החינוך שלנו ולקבוע שבהדרגה, אנחנו גם מתכוונים להתקדם אליו.
דב חנין: המון המון תודה.
משה מזרחי: תודה רבה חבר הכנסת דב חנין.
משה מזרחי: אני חושב שהצעת החוק, אני לא זוכר אם חתמתי עליה או לא, אבל היא בדיוק נוגעת בליבה של דברים שעלו גם ביום שנגע בבטיחות.
משה מזרחי: אלו שני דברים, א', אני נוגע בזה כי גם בדף שהוצאתם כאן יש מידע מאוד חשוב.
משה מזרחי: ציינתם שאין ריכוז מידע לגבי מפגעי בטיחות בגדול, ברמה הלאומית שניתן להסיק מסקנות כאלה ואחרות וללכת איתם למקום שעליזה הייתה צריכה להחליט לאן להגיע, אני מדבר על המדינה, עליזה מדינת ישראל.
משה מזרחי: עוד דבר עלה שם באופן מאוד נחרץ עלה פה וגם בהצעת החוק, הערה מאוד חשובה בצורך לדגם תווי תקן.
משה מזרחי: יש תקנים כמעט לכל דבר, אבל במה שקשור לבטיחות של הילדים שלנו קשה למצוא משהו סגור ודגום.
משה מזרחי: אולי נשמע שיש משהו בדרך שמשרד החינוך יצר לבתי הספר כמו שנדרש בהצעת החוק לעתיד.
משה מזרחי: זה מה שנקרא 'דגם איכות' או 'תו תקן איכות' לבתי הספר בהם אנחנו מגדלים את הילדים שלנו לאורך פרק זמן נכבד מחייהם.
משה מזרחי: אנחנו נשמע את 'אדם טבע ודין'.
משה מזרחי: יש כאן סדרה של דוגמאות שמונחות בפנינו המחייבות גם התייחסות, הן גם מדגמות באופן אמפירי את הדבר.
משה מזרחי: עורכת הדין קרן הלפרין מוסרי.
<קרן הלפרין מוסרי: שלום.
<קרן הלפרין מוסרי: תודה רבה שנעניתם לבקשה לקיום הדיון הזה.
<קרן הלפרין מוסרי: למעשה זו השנה השלישית שבה הוועדה הזאת נענית לבקשתנו לקיים דיון בנושא הזה במסגרת יום הסביבה, מפגעים סביבתיים במוסדות חינוך והחשיפה של ילדים אליהם במסגרת גני הילדים ובתי הספר.
<קרן הלפרין מוסרי: הצורך, כפי שחבר הכנסת דב חנין כאן תיאר ואני לא אחזור, הצורך בסטנדרטים קפדניים יותר בכל הנוגע לתלמידים מהסיבות שנמנו.
<קרן הלפרין מוסרי: זה קצת מצער אותי שזו השנה השלישית שאנחנו נאלצים לדבר על זה ברמה העקרונית.
משה מזרחי: בסוף זה יגיע.
<קרן הלפרין מוסרי: אני רוצה להתחיל באופן שבו הסתיים הדיון בשנה שעברה.
<קרן הלפרין מוסרי: בסיום הדיון בשנה שעברה יושבת הראש חברת הכנסת אורלי לוי אבקסיס סיכמה במספר דברים, העליתי אותם על איזו מצגת, אבל יש כאן בעיה טכנית וזה לא מופיע כאן.
<קרן הלפרין מוסרי: אני רק אגיד בשלוש מילים.
<קרן הלפרין מוסרי: דובר על צורך בתכנית איתור, כלומר, שיהיה מהלך קבוע של ניטור במוסדות החינוך כדי שאפשר לדעת קודם כל למה ילדנו חשופים.
<קרן הלפרין מוסרי: האם בבית ספר מסוים חשופים הילדים לרע חריג, האם במקום אחר הם חשופים למפגע של אסבסט, האם במקום אחר יש קרינה – אלה דוגמאות שאנחנו נתקלים בהם.
<קרן הלפרין מוסרי: אבל למעשה אין היום בדיקה שיטתית ושוטפת בין אם זה לקראת פתיחת שנת הלימודים או באופן שוטף במהלך שנת הלימודים.
<קרן הלפרין מוסרי: האם אכן ילדינו חשופים לדברים שאמורים להטריד אותנו, אותם ואת הוריהם.
<קרן הלפרין מוסרי: זה הדבר הראשון הבסיס כדי להתחיל ממנו הלאה.
<קרן הלפרין מוסרי: הדבר השני, דובר על כך שיעשה מאמץ משותף על ידי הגורמים השונים האמונים על הנושא: שלטון מקומי, משרד הבריאות, המשרד להגנת הסביבה, משרד החינוך, לייצר באמת תקנים עדכניים ומתאימים באופן מיוחד לבתי הספר ולגני הילדים.
<קרן הלפרין מוסרי: הדבר השלישי, זה הטיפול השוטף במקרים שכל הזמן מגיעים, לפחות לפתחינו.
<קרן הלפרין מוסרי: ריכזנו כמה דוגמאות במסמך קצר שהעברנו פה ביניכם.
<קרן הלפרין מוסרי: הדוח שחילקנו כולל כמה דוגמאות ישנות יותר והדף שהסתובב פה כולל כמה דוגמאות עדכניות.
<קרן הלפרין מוסרי: למעשה כל הזמן מצטרפות עוד ועוד דוגמאות.
משה מזרחי: תציגי כמה דוגמאות עדכניות כדי שנדע.
<קרן הלפרין מוסרי: סוג אחד של דוגמאות נוגע לתחום שהוא מאוד בוער כיום, זה גזי קרקע.
<קרן הלפרין מוסרי: התחום של קרקע מזוהמת הוא תחום בעייתי מהמון כיוונים.
<קרן הלפרין מוסרי: בהקשר הזה רלוונטי לכך שלפעמים כשהקרקע מזוהמת נפלטים ממנה גזים מסוכנים לתוך מבנים שבנויים על אותה קרקע.
<קרן הלפרין מוסרי: אכן נמצאו כבר גם במוסדות חינוך גזים כאלה.
<קרן הלפרין מוסרי: בעבר בשכונת נחלת יצחק בתל אביב, כיום ברמת השרון בשכונות הסמוכות למתחם תע"ש השרון המוכר.
<קרן הלפרין מוסרי: נראה שגם במעון ויצ"ו בבית הכרם בירושלים מצאו שיש.
<קרן הלפרין מוסרי: יש מוקדים של זיהם קרקע הסמוכים גם למוסדות חינוך, ולכן יש חשש, לפעמים חשש שכבר הוכח, של פליטת גזי קרקע לתוך מוסדות החינוך עצמם.
<קרן הלפרין מוסרי: רק כדי להבהיר, כשנפלטים גזי הקרקע זה רלוונטי לקומות שהם מתחת לקרקע ולקומת קרקע, לא לקומות הגבוהות יותר.
<קרן הלפרין מוסרי: אנחנו יודעים שבמוסדות חינוך יש בהרבה מקרים פעילות בקומת קרקע ולפעמים גם בקומת תת-קרקע כמו אולמות ספורט ודברים כאלה.
<קרן הלפרין מוסרי: לכן זו הנקודה הראשונה שאני רוצה להציג פה.
<קרן הלפרין מוסרי: מקרה בבנימינה - - -
משה מזרחי: נאמר שזה נדגם, על ידי מי נדגם?
משה מזרחי: <קריאה:> אני אוכל להציג נתונים אם תרצה.
<קרן הלפרין מוסרי: המשרד להגנת הסביבה מכיר את זה מצוין.
<קרן הלפרין מוסרי: אני רק אענה לשאלתך בקצרה.
<קרן הלפרין מוסרי: זה נדגם על ידי חברה פרטית ששכרה עיריית רמת השרון כדי לבדוק את הדבר הזה בשכונות שסמוכות למתחם המזוהם.
<קרן הלפרין מוסרי: דוגמה נוספת שהבאנו לכאן היא דוגמה מלוד, ביוב שזורם באופן גולמי בתעלה פתוחה, ממש בין שני בתי ספר, ממש באזור שהילדים עוברים בו בדרכם לבית הספר וגם משחקים בו.
<קרן הלפרין מוסרי: שוב, זה לא משהו שרלוונטי לכל השנה כי לרוב בקיץ התעלה הזאת יבשה ואז יש רק ריחות, זה מספיק גרוע.
<קרן הלפרין מוסרי: בחורף יש ממש ביוב שזורם באופן שוטף בתעלה הזאת.
<קרן הלפרין מוסרי: בנימינה, בשנה שעברה הבאנו לוועדה הזאת מקרה של בית ספר אחד שהתגלתה בו בעיה של קרינה מחשמל.
<קרן הלפרין מוסרי: למיטב ידיעתנו הדבר הזה עדיין לא נפתר.
<קרן הלפרין מוסרי: סופר כאן גם על ידי הורה של אחד הילדים שבשנה שעברה בא הנה, על בעיה של גג אסבסט שיש בבית הספר הזה.
<קרן הלפרין מוסרי: ממה שנמסר לנו גג האסבסט תוקן, אבל לא הוחלף, כלומר עדיין יש במקום אסבסט.
<קרן הלפרין מוסרי: אני מקווה שהוא אכן תקין כפי שנמסר לנו, אבל הוא עוד שם.
<קרן הלפרין מוסרי: מאז הצטרף עוד מקרה בבנימינה של בית ספר אחר שסמוך למטע חקלאי, מטע שבו במרוססים חומרי הדברה מסוכנים לציבור בכלל וגם לילדים.
<קרן הלפרין מוסרי: נמצא מצב שבו החקלאי עובד באופן חוקי וגני הילדים שרצו לפתוח שם גם קיבלו את כל ההיתרים הדרושים.
<קרן הלפרין מוסרי: הם פשוט צמודים אחד לשני ובתקופה שבה צריך לרסס את אותו מטע רימונים שנמצא שם, הילדים יהיו שם בגן הילדים – נוצר מצב של שני שימושים שלא יכולים לדור בכפיפה אחת.
<קרן הלפרין מוסרי: היום הגבילו את היכולת של החקלאי לרסס את המטע שלו מתוך התחשבות בגני הילדים.
<קרן הלפרין מוסרי: קודם כל רציתי להראות את המקרה הזה כי אנחנו יודעים שזה לא מקרה יחיד שבו לא מתחשבים בשימושים הסמוכים הללו.
<קרן הלפרין מוסרי: גם על כך סיכמה יושבת הראש בשנה שעברה בדיון ואמרה: 'צריך לצאת איזה נוהל, הנחיה ולא משנה באיזה סוג של מסמך זה יהיה, כשבונים או מאשרים שימוש כלשהו שבסמיכות אליו יש מוסד חינוך הדבר הזה צריך להילקח בחשבון.
<קרן הלפרין מוסרי: אם צריך להגביל את החקלאי בשעות הריסוס הוא צריך לדעת את זה מראש לפני שהוא מקבל את היתר הריסוס או כל דבר דומה לזה.
<קרן הלפרין מוסרי: הבאנו במסמך שכאן עוד דוגמה שקשורה לחומרי הדברה והיא שימוש בקוטלי עשבים.
<קרן הלפרין מוסרי: חומרים שמרססים כדי שלא - - -
משה מזרחי: מפתיע לשמוע שיש עוד אופציה להקים בתי ספר ליד פרדסים או דברים כאלה.
משה מזרחי: אני אומר את זה מהיבט אחר.
משה מזרחי: אם יש כאלה עדיין.
<קרן הלפרין מוסרי: יש כאלה ויש לזה גם יתרונות ואת החסרונות צריך לרסן.
<קרן הלפרין מוסרי: קוטלי עשבים וחומרים שמשתמשים בהם כדי למנוע צמיחתם של עשבים, ממה שידוע לנו נוהגים לרסס בהם גם בגני ילדים או בסמוך לגני ילדים ולפעמים אפילו בעת הפעילות של אותו גן ילדים.
<קרן הלפרין מוסרי: הבאנו דוגמה של אימא שנתקלה - - -
משה מזרחי: תרשמי לי להתערב פה, כמובן היא עלתה במלוא החריפות השנה בעקבות האסון הגדול שהתחולל - - -
<קרן הלפרין מוסרי: האסון שהתחולל הוא אסון - - -
משה מזרחי: היה דוח של מבקר המדינה משנת 2012 שעסק בכל הנושא של שימוש בחומרים מסוכנים להדברות וכדומה.
משה מזרחי: זה נשמע שכאילו לא זז הרברס.
<קרן הלפרין מוסרי: לכן לצערנו לא צריך להכביר מילים כי ראינו איזו טרגדיה קרתה.
<קרן הלפרין מוסרי: אבל צריך להבחין שבמקרה החמור שקרה בירושלים מדובר במה שנקרא הדברה תברואית, הדברה בתוך בית.
<קרן הלפרין מוסרי: אני מדברת על הדברה בשטחים פתוחים שזה מסוג שגם אליו צריך לתת את הדעת.
<קרן הלפרין מוסרי: אני לא רוצה להמשיך ולפרט מקרים.
<קרן הלפרין מוסרי: אני באמת פונה אליכם אל הוועדה ואל היושבים כאן.
<קרן הלפרין מוסרי: אנחנו נשמח לשמוע אם יש פתרונות, אם יש התקדמות בין אם זה מהשנה שעברה והשנה הקודמת ובין אם זה באופן כללי, איך אנחנו מבטיחים לילדנו ולהורים שלהם שהם לא נחשפים למפגעים סביבתיים, כשהם נמצאים בגן הילדים או בבית הספר.
<קרן הלפרין מוסרי: תודה.
משה מזרחי: אנחנו נשמע את מלר"ז – המועצה הציבורית למניעת רעש וזיהום אוויר בישראל.
<חיליק רוזנבלום: אני מתחבר עם מה שאמרה חברתי מ"אדם טבע ודין" ואני אתייחס, הוזמנתי רק לנושא אחד והוא נושא הקרינה בבתי הספר.
<חיליק רוזנבלום: הזכירה חברתי בית ספר אחד בבנימינה.
<חיליק רוזנבלום: הלוואי והיינו עוסקים בבית ספר אחד בבנימינה - - -
<קרן הלפרין מוסרי: הבאתי דוגמאות.
<חיליק רוזנבלום: כדי שאדוני יבין את המשמעות של העניין, אנחנו מדברים היום על מצב שכל בית ספר שני שנבדק יש במקום מסוים בבית הספר חריגת קרינה.
<חיליק רוזנבלום: אני אתייחס יותר ספציפית, כשאנחנו מדברים על חריגת קרינה זו חריגת קרינה מארונות חשמל, מקווי חשמל.
<חיליק רוזנבלום: כרגע אני לא מתייחס לא למערכת ה- WIFI ולא למערכת הסלולר.
<חיליק רוזנבלום: הבעיה העיקרית שלנו זה 5,000 בתי ספר ועשרות גני ילדים.
<חיליק רוזנבלום: יש כאן דוגמה שמעודכנת לסוף שנה שעברה, אתם רואים שמתוך 183 בתי ספר שנבדקו, ב- 60% יש חריגים.
<חיליק רוזנבלום: אם המשרד להגנת הסביבה ומשרד הבריאות מדברים על הרף של 4 מיליגאוס, אנחנו לא מדברים על 5 מיליגאוס או 7.
<חיליק רוזנבלום: אנחנו מדברים על בתי ספר, מיד תראו כמה דוגמאות, שהילדים והצוות החינוכי יושב עם 50 מיליגאוס, עם 70 מיליגאוס, זאת אומרת שאלו עוצמות קרינה שלא תאמנה בכלל.
משה מזרחי: תרגם לפשוטי העם מה המשמעות של הפוטנציאל הזה.
<חיליק רוזנבלום: הפוטנציאל, למעשה בסופו של עניין אנחנו דואגים להתפתחות של מחלת הסרטן.
<חיליק רוזנבלום: זאת הבעיה העיקרית.
<חיליק רוזנבלום: אין לזה ערך חד-משמעי שבדיוק כך זה קורה.
<חיליק רוזנבלום: אבל אנחנו לא רוצים שיהיה זיהום סביבתי שאנחנו לא יודעים מה תוצאותיו מחר בבוקר.
<חיליק רוזנבלום: מה קרה בבתי ספר?
<חיליק רוזנבלום: – למה אנחנו מגיעים למצב שב- 60% מבתי הספר אנחנו מוצאים את הבעיה הזאת?
<חיליק רוזנבלום: התשובה היא מאוד פשוטה.
<חיליק רוזנבלום: בתי הספר הפכו להיות למפעלים.
<חיליק רוזנבלום: פשוט זה מפעל גדול.
<חיליק רוזנבלום: אם אנחנו נחשוב על ארון החשמל של בית הספר, זה כבר לא ארון חשמל עם כמה מפסיקים שרואים.
<חיליק רוזנבלום: מדובר בקירות שלמים, תכף אתם תראו, זה מה שקורה בגלל הנושא של המיזוג האוויר.
<חיליק רוזנבלום: בית הספר צורך חשמל בכמויות אדירות.
<חיליק רוזנבלום: יש קירות שלמים שהם מהווים את ארונות החשמל.
<חיליק רוזנבלום: יש כאן הטיה מאוד גדולה, אפשר לראות את זה בשקף, יש עוד כמה נורות שעובדות, אפשר לראות במסדרון.
<חיליק רוזנבלום: רואים את ארונות החשמל במסדרון ורואים את סדרי הגודל, רואים 10 מטר ארונות חשמל, 12 מטר.
<חיליק רוזנבלום: בצד השני, יש לכם את התמונה של הצד השני, המורה והילד אין להם מושג שהם יושבים על ארון חשמל.
<חיליק רוזנבלום: הם רואים כיתה עם שלטים, עם פרחים, אבל למעשה ילד שיושב על הקיר הוא יושב על ארון חשמל.
<חיליק רוזנבלום: אלו היושבים בצידי הטורים, אם אתה זוכר, היינו נשענים על הקיר ומי שנשאר על הקיר הוא יושב בארון.
<חיליק רוזנבלום: הקיר שנמצא לא יוצר שום הפרדה מבחינת הקרינה.
<חיליק רוזנבלום: זה יכול להיות אותו דבר במקום אחר.
<חיליק רוזנבלום: אנחנו רואים פה בתוך הכיתה על השולחן, אפשר לראות שאנחנו מדברים על 60 מיליגאוס, על 17 מיליגאוס שהכיתה היא תמימה.
<חיליק רוזנבלום: חשוב לציין שגם משרד החינוך כבר ער לזה מספר שנים, גם המשרד להגנת הסביבה דוחף את הנושא בצורה מאוד נמרצת, אבל אנחנו יכולים לראות שזו הבעיה העיקרית של בתי הספר.
<חיליק רוזנבלום: הבעיה נולדה כתוצאה מזה שלא חשבו על הבנייה, זה לא דבר שקרה פתאום עכשיו.
<חיליק רוזנבלום: תמיד חשבו על נושא של התחשמלות, אף פעם בעבר לא חשבו על הנושא של הקרינה.
<חיליק רוזנבלום: לשמחתי אין בעיות של התחשמלות, אבל יש בעיות רבות של הנושא הזה.
<חיליק רוזנבלום: למיטב ידיעתי אנחנו מדברים היום על 5,000 בתי ספר, אנחנו מדברים על עשרות גני ילדים.
<חיליק רוזנבלום: בגן הילדים לוח החשמל הוא הרבה יותר קטן כי בדרך כלל זה שני גני ילדים או קבוצה של ארבעה גני ילדים ואלו לא עוצמות חשמל ברמה כבדה שגורמת לחריגות גבוהות.
<חיליק רוזנבלום: עדיין בכל גן שביעי אנחנו נמצא חריגה.
<חיליק רוזנבלום: אני מזכיר שהחריגה היא לא של כל הגן, אבל היא בחלק מהמקום שבו אנחנו נמצאים סמוך לקווי החשמל.
<חיליק רוזנבלום: נתנו כאן דוגמה לארונות חשמל שיש בבתי הספר.
<חיליק רוזנבלום: כאן אפשר לראות עוד דוגמה נאיבית לארון חשמל.
<חיליק רוזנבלום: פה זה 10 מיליגאוס, 9.4 מיליגאוס.
<חיליק רוזנבלום: אנחנו יכולים לראות עוד דברים נאיביים, לפעמים עוברות תעלות חשמל שאנשים לא נותנים עליהם את הדעת.
<חיליק רוזנבלום: תעלה כזאת בתוך הכיתה אם היא לא נבדקה בצורה נכונה ולא הונחה בצורה נכונה, בתוך גן הילדים הזה זה יכול להיות רק ליד חדר הבובות או פינת הבובות או פינה אחרת.
<חיליק רוזנבלום: כדי לשלוט בכל קו שעובר צריכה להיבנות מערכת מאוד כבדה של פיקוח.
<חיליק רוזנבלום: כלומר, לא רק ברמה של בניית הגנים ובתי הספר, אלא גם ברמה של השיפוצים.
<חיליק רוזנבלום: מחליטים היום לעשות דברים מאוד יפים, שמים גגות סולריים.
<חיליק רוזנבלום: זה דבר חיובי שתורם לאיכות הסביבה, אבל לפעמים קווי החשמל עוברים במקומות כאלה שאנחנו צריכים לצעוק גוועאלד.
<חיליק רוזנבלום: אנחנו בעד הגג הסולרי שעושים על בית הספר, אבל תראו לאן אתם מעבירים את קווי החשמל.
<חיליק רוזנבלום: פה יש דוגמה שממש הצחיקה אותנו, לצערנו.
<חיליק רוזנבלום: זה חדר מורים שנבנה בתוך חדר חשמל.
<חיליק רוזנבלום: את זה לא ראינו אף פעם.
<חיליק רוזנבלום: זאת אומרת, ארבעת קירותיו של חדר המורים כולל הרצפה, הכול בתוך חדר חשמל.
<חיליק רוזנבלום: אם אתה מתאר לעצמך כזה דבר אתה אומר 'לא יכול להיות, זאת בדיחה'.
<חיליק רוזנבלום: רק התמונה מדברת.
<חיליק רוזנבלום: כאן יושבים המורים - - -
משה מזרחי: אולי הם מטעינים את עצמם.
משה מזרחי: אומרים שהחינוך הוא נטול אנרגיה, אז הם יושבים ומקבלים יונים.
<חיליק רוזנבלום: נמצאים איתי כאן המודדים שעשו את המדידה הפיסית הזאת.
משה מזרחי: תגיד על קצה הסקאלה, כי זה נשמע כמו שביל, אבל שנהייה פרופורציונאליים - - <קריאה:> אדוני היושב ראש, זה ליד איפה שהתפוצץ הגז, זה קרוב מאוד.
משה מזרחי: תעשה לנו קצת סדר על רמת הסיכון הבלתי נסבלת.
משה מזרחי: יש רמת סיכון שהיא מינימאלית ויש שהיא בלתי נסבלת.
משה מזרחי: כשרואים את זה, גם אותי זה מפחיד, גם אני יושב לא מעט ליד קווי חשמל וארונות חשמל וכדומה.
משה מזרחי: גם אתה יושב כאן אם לא איכפת לך.
משה מזרחי: אם יש לכם מכשיר בוא תמדוד מה קורה כאן.
משה מזרחי: בוא, כדי שאנחנו נישאר בפרופורציות.
משה מזרחי: האם יש תקן לדברים האלה?
משה מזרחי: אתה מודד ואתה תגיד, אתה מראה לנו סוג של סכנה, תסביר לנו איפה החריגה.
משה מזרחי: למשל המורים האלה, האם הם צריכים להתקומם על זה שהם יושבים במקום כזה ולומר 'ממחר אסור לי לשבת כאן'.
משה מזרחי: אני מפשט את השאלה.
<חיליק רוזנבלום: התשובה היא בוודאי כן.
משה מזרחי: נכון שאנחנו נותנים כאן פוקוס והכול מקבל זרקור.
<חיליק רוזנבלום: לצערי, למרות שאנחנו נתנו את הפוקס הזה, אנחנו רצים עם הפוקוס הזה פחות או יותר שלוש-ארבע שנים.
<חיליק רוזנבלום: אני חושב שרוב הנוכחים בחדר הזה שאלו אותי אם יש לי משהו לחדש.
<חיליק רוזנבלום: הרבה אין לי לחדש כי עוד לא מתקדם הדבר.
<חיליק רוזנבלום: כמו שאמרת שיש הטמעה, יש תקצוב ומתחילים לעשות יותר בדיקות.
<חיליק רוזנבלום: לפני כשנה משרד החינוך והמשרד להגנת הסביבה ביצעו פיילוט של 40 בתי ספר.
<חיליק רוזנבלום: עכשיו יש פיילוט נוסף של עוד 100 בתי ספר שמבצעים בו בדיקות קרינה.
<חיליק רוזנבלום: בעקבות בדיקות הקרינה אתה יודע מה לעשות.
<חיליק רוזנבלום: יש גם עיריות שהתעוררו ולא מחכות לכל התהליך וגם הן עושות.
<חיליק רוזנבלום: כרגע למשל אנחנו מבצעים בכל העיר פתח קווה 180 בדיקות קרינה בכל מוסדות החינוך.
<חיליק רוזנבלום: הנושא שאני מצפה פה בוועדה לזכויות הילד, הצפייה שאני מגיע אליה, זה העלות.
<חיליק רוזנבלום: תמיד שואלים אותי 'כמה עולה כול הדבר הזה לבדוק בית ספר?'.
<חיליק רוזנבלום: זה עולה במושגים שלנו גרושים.
<חיליק רוזנבלום: בדיקה של מוסד חינוכי עולה בין 500 ל-700 שקלים.
<חיליק רוזנבלום: זה לא סיפור גדול בשביל לדעת אם יש בעיה או אין בעיה.
<חיליק רוזנבלום: אם יש בעיה נגיע גם לטיפול.
<חיליק רוזנבלום: לפעמים הטיפול הוא כלום שבכלום.
<חיליק רוזנבלום: כלומר, עם רצון טוב, עם החלפת חוטים וכל מיני דברים אפשר לטפל בבעיה.
<חיליק רוזנבלום: לפעמים הבעיה היא כבדה, צריך להזיז קווים, צריך לעשות פעולות שיביאו שלא תהייה קרינה ברמה הזאת.
<חיליק רוזנבלום: יש כל מיני פתרונות.
<חיליק רוזנבלום: הפתרונות מתחילים מהעבודה של החשמלאי המוסדי ואפשר לבדוק את זה וכלה בפעולות שהן יותר משמעותיות, יותר כבדות וכדומה.
<חיליק רוזנבלום: מצד שני, יש העברה כספית לאוצר המדינה בסכום של 30 מיליון שקל בעבור מתקני החשמל האלה.
<חיליק רוזנבלום: חברת חשמל מעבירה וגם גופים אחרים.
<חיליק רוזנבלום: זה עובר לאוצר כדי שיבדקו את הקרינה.
<חיליק רוזנבלום: בפועל, במקום שהדבר הזה ילך לקרן, את זה המשרד להגנת הסביבה גובה, פרופסור סטליאן שממונה על הקרינה יוכל לדבר על זה יותר.
<חיליק רוזנבלום: הכסף הזה עובר מבלי שהכסף הזה יבוא למטרתו לבדוק את הקרינה.
<חיליק רוזנבלום: צריך לעשות כאן איזה קשר בין האגרות שמשלמות החברות שיוצרות את הקרינה לבין כסף שזורם, אבל נמצא באיזה מקום ולא קורה איתו מה שאמור לקרות.
<חיליק רוזנבלום: דיברתי על עבודות שנעשו, אנחנו מבצעים עבודות בסכום של פה 50 אלף, פה 40 אלף – אלו לא סדרי גדול שמתאימים ל-5,000 בתי ספר ולכל גני הילדים.
<חיליק רוזנבלום: הזכיר קודם חבר הכנסת דב חנין שזאת הבעיה הגדולה.
<חיליק רוזנבלום: יש פה צעירים שנמצאים ממש בהתפתחותם, אף אחד לא יכול לחתום היום שלא תהייה עם זה בעיה בעתיד.
<חיליק רוזנבלום: בישיבה קודמת כאן ביוני, הייתה החלטה של חברת הוועדה אורלי לוי אבקסיס, בוועדה היא קראה למשרדים השונים לבצע ניטור של כלל מוסדות החינוך.
<חיליק רוזנבלום: זה נקרא, היא שלחה מכתבים, היא אפילו קיבלה תשובה מהמשרד להגנת הסביבה.
<חיליק רוזנבלום: אני מראה כאן את המכתב: "לאחרונה אושר תקציב בגובה של 5 מיליון שקל לשם ביצוע מדידות קרינה" ואנחנו נמצאים עדיין עם תקציב מאושר.
<חיליק רוזנבלום: זה מסמך שכבר יצא בנובמבר 2013, אבל צריכים עוד דחיפה.
<חיליק רוזנבלום: זאת אומרת שהעסק עדיין לא נדחף למצב שבאמת משרד החינוך והמשרד להגנת הסביבה יקבלו תקציבים מספיק רציניים כי האנשים שיושבים שהם הם מאוד רציניים ומאוד אכפתיים.
<חיליק רוזנבלום: צריך לתרגם את זה כרגע לכסף כדי שהם יתנו לפי נהלים מסוימים שיקבעו יחדיו שני המשרדים האלה, שאחת לשנה, אחת לשנתיים עושים בדיקות.
<חיליק רוזנבלום: לפעמים השפעת הקרינה היא לאו דווקא בגלל בית הספר, לפעמים בגלל השכונה, קווי מתח שיש מסביב.
<חיליק רוזנבלום: זה דבר שעדיין לא הצגנו ואפשר - - -
משה מזרחי: המכתב הוא מנובמבר האחרון?
משה מזרחי: המכתב על הקצאת 5 מיליון שקל וכדומה לבדיקות.
<חיליק רוזנבלום: כן, כן.
<חיליק רוזנבלום: זה מכתב ששולח השר להגנת הסביבה לחברת הכנסת אורלי לוי אבקסיס.
<חיליק רוזנבלום: יושבים כאן אנשים שעוסקים בזה.
<חיליק רוזנבלום: על כל פנים, הציפיות שלנו, אחת, לקדם את הנושא של העברות הכספים האלה מאוצר.
<חיליק רוזנבלום: זו לפנייה שאנחנו חוזרים עליה הלוך ושוב שלוש שנים והיא לא מתרחשת.
<חיליק רוזנבלום: בביצוע בדיקות הקרינה, אחת הבעיות שלנו היא חוסר השקיפות של מה שקורה בתוך הרשויות המקומיות.
<חיליק רוזנבלום: כשכבר עושים בדיקות קרינה אז כולם רוצים שזה יעשה בשקט, לא לדבר.
<חיליק רוזנבלום: בסך הכול אלו תקציבים של התושבים, תקציבים של האזרחים.
<חיליק רוזנבלום: כאן צריכה להתקבל החלטה של הוועדה שתהייה שקיפות בכל נושא הקרינה.
<חיליק רוזנבלום: שמי שנכנס לבית הספר, למוסד חינוכי וכל מוסד ציבורי שיש בעיר, זה יכול להיות אפילו כמי שנותן היתר למודד שזה המשרד להגנת הסביבה שנמצאים כאן.
<חיליק רוזנבלום: שזה יהיה תנאי בהיתר 'אתה מודד, אתה חייב להעביר כל מדידה'.
<חיליק רוזנבלום: מאחר ויש כבר חילוקי דעות כן להעביר או לא להעביר, צריך להגיד חד-משמעית להעביר את הכול למשרד להגנת הסביבה שחייב לדעת מכל חריגה ומשרד החינוך שחייב לדעת מכל חריגה.
<חיליק רוזנבלום: אם דיברתי על שני משרדי ממשלה, אותו דבר לגבי הציבור.
<חיליק רוזנבלום: הציבור צריך לדעת.
<חיליק רוזנבלום: זה צריך לעלות מיד למשרדים לעשות איזו בדיקה שאין כאן טעות נוראית שהציבור צריך לדעת.
<חיליק רוזנבלום: היום לעלות לאינטרנט זה קל.
<חיליק רוזנבלום: אני מבקש שאתה תדע, אנחנו מעלים את הבדיקה מהשטח.
<חיליק רוזנבלום: מהשטח אנחנו מעלים.
<חיליק רוזנבלום: כלומר, אין היום בעיה טכנולוגית לעשות את הדברים האלה.
<חיליק רוזנבלום: היום אנחנו נמצאים בחושך, הציבור לא יודע, להורים אומרים 'עוד לא הגענו עוד לא יודעים' וכדומה.
<חיליק רוזנבלום: זה חלק מהדברים ולכן אנחנו קוראים לחלק השני שקיפות.
<חיליק רוזנבלום: חשוב לי שאתה תדע שמשרד החינוך והמשרד להגנת הסביבה שעשו את הפיילוט ל-40 בתי ספר, הכול עלה לציבור, הכול עלה מיד לאינטרנט באתר משרד הגנת הסביבה ואני חושב שגם באתר משרד החינוך.
<חיליק רוזנבלום: זה נתן עוד מכה להזזת הדברים האלה קדימה.
<חיליק רוזנבלום: הורים דאגו, להורים היה אכפת וכדומה.
<חיליק רוזנבלום: אפשר לדחוף את זה קדימה.
<חיליק רוזנבלום: ברגע שיהיה פרסום כל אחד מאיתנו ידע שבגן ילדים שלנו יש בעיה ומי ייתן שמחר בבוקר הבעיה תמשך?
<חיליק רוזנבלום: בהחלט אפשר להניע, אבל חייבת להיות השקיפות הציבורית.
<חיליק רוזנבלום: זה דבר שאני חושב שלא מסובך לדרוש אותו, זה לא עולה כסף, זה סוג של החלטה שאפשר לקבל אותה.
<חיליק רוזנבלום: אני מבקש, ראשית תודה שהקשבתם לנו.
<חיליק רוזנבלום: אני מבקש סליחה שאני אצטרך תכף לצאת כי אני צריך להיות בעוד ועדה בנושא רעש מטוסים.
משה מזרחי: מכול הדוגמאות האלה אתה יכול לספר לנו, למשל הבאת את הסיפור של חדר המורים.
משה מזרחי: אני מבין שבבית הספר יודעים את זה.
<חיליק רוזנבלום: בוודאי.
משה מזרחי: ועם זה לא נעשה דבר.
משה מזרחי: מכל הדוגמאות שאתה הצגת מפנינו אתה יכול לתת דוגמה שבעקבות השיקוף שלך של הבעיה בפני הגורמים נעשתה איזו פעולה.
משה מזרחי: זה משהו שאתה צריך להגיד אותו.
משה מזרחי: זה לא שאתם דוגמים ומוצאים שיש קרינה גבוהה והעסק הולך לאיזה מקום בפח.
<חיליק רוזנבלום: דוגמה אחת.
<חיליק רוזנבלום: משרד החינוך יזם כנס בשפיים לכל קציני הבטיחות, אני חושב שהיו מאות קציני בטיחות.
<חיליק רוזנבלום: הם קיבלו את האינפורמציה הזאת כדי לעורר את נושא המודעות.
<חיליק רוזנבלום: כל קצין בטיחות ישובי יתחיל לקדם את העניין הזה בישוב שלו.
<חיליק רוזנבלום: זה אחת.
משה מזרחי: אני מדבר על תיקון, לא על מודעות.
משה מזרחי: מודעות הבנו.
<חיליק רוזנבלום: אם עשינו בעיר פתח תקווה 400 מדידות קרינה לפני מספר שנים, מנהל אגף איכות הסביבה של פתח תקווה, אהוד שטיין יחד עם ראשי העיר שהיו באותה תקופה, הלכו וראו שיש.
<חיליק רוזנבלום: שם, בין שליש לחצי היה צריך לתקן, לקחו אנשי מקצוע ותקנו בית ספר בית ספר.
<חיליק רוזנבלום: עכשיו סיימנו לעשות עבודה בנתניה, היו 40-50 בתי ספר, הודיע לי מנכ"ל העירייה 'אנחנו לא חוסכים, אנחנו הולכים ומתקנים'.
<חיליק רוזנבלום: זאת אומרת שהדברים האלה מתחילים לקבל תזוזה חיובית.
משה מזרחי: חשוב לשמוע את החלקים האלה.
<חיליק רוזנבלום: חשוב לדעת, הדברים מקבלים בהחלט תזוזה חיובית, רק צריך לדחוף יותר.
<חיליק רוזנבלום: בשביל זה אנחנו פה.
<ורד קירו-זילברמן: אני רק מבקשת להעיר שבשנת 2006 כשנחקק "חוק קרינה בלתי מייננת" שבאמת עוסק בין היתר בחשיפה לרשת החשמל ולסלולר.
<ורד קירו-זילברמן: ככל שאני יודעת, וסטליאן תקן אותי אם אני טועה, עד היום אין תקנות לגבי ספי חשיפה, לא לחשמל ולא לסלולר.
<ורד קירו-זילברמן: היו ניסיונות לגבי הסלולר, אבל בסופו של דבר התקנות לא אושרו על ידי השר.
<ורד קירו-זילברמן: אני חושבת שהן לא נחתמו ואז נשאלת השאלה, כשמודדים מהו הסף אם אין תקנה חד-משמעית של הרגולטור האחראי, איך יודעים?
<ורד קירו-זילברמן: יכולים לבוא ולומר שהטווח הוא מאוד רחב.
<ורד קירו-זילברמן: צריך לתת את הדעת.
<ורד קירו-זילברמן: אני שואלת.
<סטליאן גלברג: היום אנחנו פועלים על פי סף שקבע ארגון הבריאות העולמי.
<סטליאן גלברג: ארגון הבריאות העולמי קבע שב- 3-4 מיליגאוס יש הכפלת הסיכון ללוקמיה.
<סטליאן גלברג: מעל 4 מיליגאוס לא התייחסו מאחר שמדובר על חשיפות נדירות.
<סטליאן גלברג: רוב החשיפות של אנשים בבית ובכל מקום זה מתחת ל- 0.2 – 0.3 מיליגאוס.
<סטליאן גלברג: במדינות המערביות חשיפות מעל 4 מיליגאוס זה סדר גודל של 0.2% מהאוכלוסייה.
<סטליאן גלברג: מדובר על חשיפות נמוכות ועל מעט אנשים ועל מעט מקומות.
<סטליאן גלברג: לכן, הסף שאנחנו אומרים שמתחתיו אין צורך בטיפול כל שהוא ומעליו יש צורך בטיפול הוא 4 מיליגאוס.
<סטליאן גלברג: זה הסף שמנחה אותנו.
<סטליאן גלברג: זה פורסם באתר האינטרנט של המשרד להגנת הסביבה.
<סטליאן גלברג: זה יעד גם לתכנון ובתקנים החדשים באמת מתכננים אותם לעמוד בסף הזה.